અમદાવાદ શહેરના મોટા અધિકારીઓ જેલમાં આવી રહ્યા હતા, વસાવા તેમના જુનિયર અધિકારી હોવાને કારણે દરેકને સલામ કરતા હતા અને બધા જ તેમને એક સરખી માહિતી પુછી રહ્યા હતા, સુરંગ કયાં ખોદાઈ, કેવી રીતે ખોદાઈ, કોણે ખોદી, તમારા ધ્યાન ઉપર કેમ આ વાત આવી નહીં, વસાવાને બધાને એક જ સરખો જવાબ આપતા ગુસ્સો અને કંટાળો આવી રહ્યો હતો, છતાં નોકરી હતી, વસાવાનું બ્લડ પ્રેસર વધી રહ્ય હતું સિનિયર અધિકારીઓ સવાલ પુછતી વખતે વસાવા સામે એવી નજરે જોતા હોતા જાણે વસાવાએ જ સુરંગ ખોદી હોય, વસાવા બધા અધિકારીઓને સમજાવતા હતા કે જેલમાં હમણાં ગણતરી ચાલુ છે ખરેખર કેદી ભાગ્યા છે કે તેની ખબર પડશે, વસાવની ચેમ્બરમાં એક પછી એક કેદીઓની વધારો થઈ રહ્યો હતો, તેમને જેલર પંડ્યા ઉપર ગુસ્સો પણ આવી રહ્યો હતો કે ગણતરીમાં કેટલી વાર લગાડી રહ્યા છે, પોણો કલાક પછી જેલર પંડ્યા એકદમ વસાવાની ચેમ્બરમાં દાખલ થયા, તેમને ખબર ન્હોતી કે સુપ્રીટેન્ડન્ટની ચેમ્બરમાં આટલા બધા સિનિયર અધિકારીઓ આવી બેઠા છે.